Քանի- քանի անգամ է նա որոշել թողնել ամեն ինչ, երբ չի ստացվել ցանկալին: Բայց չի թողել, երբեք չի թողել, ատամները կրճտացնելով շարունակել է ուժերից վեր աշխատել: Ու թերևս դրա պատճառը ոչ միայն մոր դրած թույլ չլինելու արգելքն էր, այլ նաև հանձնվել չկարողանալու բնատուր հատկությունը: Աստծո կողմից տրված տաղանդը, հորից ժառանգած ֆուտբոլային վարպետությունը, համառությունն ու անսահման աշխատասիրությունը նրանից վարպետ սարքեցին, մարդ, ով սեփական երազանքներն իրականացնելու կարողություն ունի: